Natana Barkana iela
Natana Barkana iela ir iela Rīgā, Latgales priekšpilsētā, Latgales apkaimē. Iela ir šaura, ar vienu braukšanas joslu. Natana Barkana iela sākas krustojumā ar Lāčplēša ielu un beidzas strupceļā. Kopējais ielas garums ir 89 metri. Šeit ir pārsvarā neapbūvēta teritorija, bet arī vairāki daudzstāvu īres nami, no kuriem vienā atrodas viesnīca "Riversaide" (Natana Barkana ielā 5). Ielas sākotnējais nosaukums bija Mazā Romanova iela, no 1923. gada — Mazā Lāčplēša iela. Pēc ebreju reliģiskās draudzes "Šamir" ierosinājuma 2010. gadā pārdēvēta Rīgas un Latvijas ebreju virsrabīna Natana Barkana vārdā.